ग्रेविटी हाईस्कूल क्वार्टर फाइनल में
पटना | मोइनुलहक स्टेडियम के बाहरी मैदान पर चल रहे ईश्वरी प्रसाद मेमोरियल अंतर स्कूल क्रिकेट टूर्नामेंट में गुरुवार को खेले गए मैच में ग्रेविटी हाईस्कूल ने भारती पब्लिक स्कूल को 8 विकेट से पराजित कर दिया। इस जीत के साथ ही ग्रेविटी की टीम क्वार्टर फाइनल में प्रवेश कर गई। जेनिथ कामर्स एकेडमी सरदार पटेल स्पोर्ट्स फाउंडेशन द्वारा आयोजित इस टूर्नामेंट में गुरुवार के मैच में पहले बल्लेबाजी करते हुए भारती पब्लिक स्कूल की टीम 22.1 ओवर में 86 रन पर ऑलआउट हो गई। जवाब में ग्रेविटी हाईस्कूल के बल्लेबाजों ने मात्र 2 विकेट पर 11.4 ओवर में 90 रन बनाकर अपनी टीम को जीत दिला दी। विजेता टीम के राहुल को मैन ऑफ मैच का पुरस्कार टर्निंग प्वाइंट के विजय शर्मा ने प्रदान किया।
awa_Deva hin_Deva